****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Grozījumi Jūrmalas pilsētas domes 2015. gada 9. jūlija saistošajos noteikumos Nr. 27 “Par līdzfinansējuma samaksas kārtību par izglītības ieguvi Jūrmalas Mūzikas vidusskolā”**

|  |
| --- |
| Izdoti saskaņā ar Izglītības likuma 12. panta 2.1 daļu |

1. Izdarīt Jūrmalas pilsētas domes 2015. gada 9. jūlija saistošajos noteikumos Nr. 27 “Par līdzfinansējuma samaksas kārtību par izglītības ieguvi Jūrmalas Mūzikas vidusskolā” (Latvijas Vēstnesis, 2015, Nr. 147) šādus grozījumus:
	1. Papildināt ar 8.4. un 8.5. apakšpunktu šādā redakcijā:

“8.4. izglītojamie, kuru vismaz viens no izglītojamā Vecākiem ir deklarējis pamata dzīves vietu Jūrmalas valstspilsētas administratīvajā teritorijā, uzrādot izglītojamajam izsniegto Veselības un darbspēju ekspertīzes ārstu valsts komisijas atzinumu par invaliditātes piešķiršanu;

8.5. viens izglītojamais daudzbērnu ģimenes ietvaros, kura vismaz viens no Vecākiem ir deklarējis pamata dzīves vietu Jūrmalas valstspilsētas administratīvajā teritorijā, uzrādot apliecību “Goda ģimene” ar ierakstītu izglītojamā vārdu, uzvārdu”.

* 1. Izteikt 9. punktu šādā redakcijā:

“9. Ja no vienas ģimenes izglītības iestādē vienlaicīgi mācās vairāki izglītojamie, pamatojoties uz Vecāku iesniegumu, ar direktora rīkojumu atbrīvojumu no līdzfinansējuma saņem 50  % apmērā par otro izglītojamo, 75 % apmērā – par trešo un katru nākamo izglītojamo, ja viens no izglītojamā Vecākiem ir deklarējis pamata dzīves vietu Jūrmalas valstspilsētas administratīvajā teritorijā”.

1. Šie saistošie noteikumi stājas spēkā 2025. gada 1. septembrī.

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Jūrmalas domes 2025. gada \_\_\_\_\_ saistošajiem noteikumiem Nr. \_\_\_\_**

**„Grozījumi Jūrmalas pilsētas domes 2015. gada 9. jūlija saistošajos noteikumos Nr. 27 “Par līdzfinansējuma samaksas kārtību par izglītības ieguvi Jūrmalas Mūzikas vidusskolā””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | * 1. Jūrmalas pilsētas domes 2015. gada 9. jūlija saistošo noteikumu Nr. 27 “Par līdzfinansējuma samaksas kārtību par izglītības ieguvi Jūrmalas Mūzikas vidusskolā” (turpmāk – saistošie noteikumi) grozījumu mērķis ir paplašināt nosacījumu skaitu saskaņā ar kuriem izglītojamie ir tiesīgi pretendēt uz līdzmaksājuma maksas atbrīvojumu 100% apmērā atbilstoši saistošo noteikumu 8.4. un 8.5. apakšpunkta redakcijai.
	2. Saistošo noteikumu 9. punkts ir izteikts jaunā redakcijā, nosakot, ka daļēju atbrīvojumu no līdzfinansējuma var saņemt izglītojamie, ja to viens no vecākiem ir deklarējis pamata dzīves vietu Jūrmalas valstspilsētas administratīvajā teritorijā.
 |
| 1. Fiskālā ietekme uz pašvaldības budžetu
 | Plānots, ka tiks samazināta pašvaldības ieņēmumu daļa atbilstoši saistošo noteikumu grozījumiem aptuveni par 10 395 *euro* (desmit tūkstoši trīs simti deviņdesmit pieci *euro*) vienā kalendārajā gadā. Vienlaikus ir norādāms, ka fiskālā ietekme uz pašvaldības budžetu var mainīties atbilstoši vecāku iesniegumu skaitam un Jūrmalas Mūzikas vidusskolas direktora rīkojumam, ar kuru tiek noteikti līdzmaksājuma atbrīvojumi.  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. Sociālā ietekme – ir pozitīva sociālā ietekme, jo saistošo noteikumu grozījumi palielina nosacījumu skaitu saskaņā ar kuriem izglītojamie ir tiesīgi pretendēt uz līdzmaksājuma maksas atbrīvojumu 100% apmērā Jūrmalas Mūzikas vidusskolā.3.2. Saistošo noteikumu grozījumiem nav ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī nav tieša ietekme uz konkurenci. |
| 1. Ietekme uz administratīvajām procedūrām un to izmaksām
 | 1. Saistošo noteikumu piemērošanā persona var vērsties Jūrmalas Mūzikas vidusskolā;
2. Saistošajiem noteikumiem nav ietekmes uz administratīvajām procedūrām.
 |
| 1. Ietekme uz pašvaldības funkcijām un cilvēkresursiem
 | Saistošo noteikumu projekta īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas vai paplašināt esošo institūciju kompetenci. |
| 1. Informācija par izpildes nodrošināšanu
 | Saistošo noteikumu izpildi nodrošinās Jūrmalas Mūzikas vidusskola. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | 1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai;
2. pašvaldības rīcība ir atbilstoša, tā atbilst Jūrmalas Mūzikas vidusskolas attīstības stratēģijas (<https://muzikasskola.jurmala.lv/wp-content/uploads/2024/12/JMV_Attistibas_strategija_2020-2025.pdf>) Rīcības virziena *R.2.3. Jaunu izglītojamo piesaistes un noturēšanas mehānismu ieviešana* 32. punktam.
 |
| 1. Izstrādes gaitā veiktās konsultācijas ar privātpersonām un institūcijām
 | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam - saistošo noteikumu projekts un paskaidrojuma raksts no 2025. gada 15. aprīļa līdz 2025. gada 29. aprīlim tiks publicēts pašvaldības oficiālajā tīmekļvietnē www.jurmala.lv sabiedrības viedokļa noskaidrošanai.. |

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*Dokuments parakstīts ar drošu elektronisko parakstu un satur laika zīmogu.